Nuwe boek maak van Solidariteit Beweging se droom 'n monument - Solidariteit WêreldSolidariteit Wêreld
Tuis › Nuuskantoor › Nuwe boek maak van Solidariteit Beweging se droom 'n monument
Nuwe boek maak van Solidariteit Beweging se droom 'n monument
Donderdag, November 9th, 2017
Flip Buys, voorsitter van die Solidariteit Beweging, en dr. Dirk Hermann, bestuurshoof van Solidariteit, se nuutste boek, Vat jou goed en Bou! Twintig jaar van Solidariteit, is vandag by die Atterbury Teater in die geselskap van talle van Suid-Afrika se Afrikaanse reuse bekendgestel.
Die meeste van Buys en Hermann se gewildste meningstukke oor brandende kwessies in die Suid-Afrikaanse politiek, vakbondwese, sport, plaaslike en internasionale geskiedenis, en sake soos regstellende aksie en rassediskriminasie word deurlopend in dagblaaie, tydskrifte en op nuuswebwerwe gepubliseer. Vat jou goed en bou! Twintig jaar van Solidariteit is ’n versameling van nagenoeg 100 van hul opspraakwekkendste rubrieke oor die afgelope twee dekades.
“By ons is daar nie moedeloosheid nie, maar energie, want ons glo as daar by jou twyfel oor die toekoms bestaan, dan bou jy self jou eie toekoms,” het Hermann gesê.
Buys en Hermann het die afgelope twintig jaar as vakbondmanne, uitsonderlike strateë en meningsvormers beplan én gebou aan die dinamiese Solidariteit as vakbond sowel as die snelgroeiende sambreelorganisasie, die Solidariteit Beweging.
Die bundel, wat deur Kraal Uitgewers gepubliseer en versprei word, bevat ook briewe en artikels wat die afgelope 20 jaar uit Buys en Hermann se pen gevloei het. Die geleentheid het ook ʼn dieper intellektuele ondertoon gehad. Die boek is oorhoofs in drie temas ingedeel: verontregting, gemeenskapsfederalisme en toekomsgedrewe oplossings.
Die boek plaas ook die fokus op die herskepping van die sukkelende voormalige Mynwerkersunie (MWU) in die hedendaagse Solidariteit en Solidariteit Beweging. Saam met organisasies soos AfriForum, Helpende Hand, Maroela Media, FAK, Akademia en Sol-Tech word daar gebou aan ’n toekoms waar ons vry, veilig en voorspoedig in Suid-Afrika kan woon en werk.
Tydens die gesprekke by die geleentheid is daar teruggedink aan die begindae van Solidariteit, staaltjies is vertel, stories gedeel, maar die werklike realiteit is ook bespreek en verduidelik deur drie video’s wat deur die Solidariteit Navorsingsinstituut (SNI) vervaardig is.
As viering van die 100ste herdenking van Helpmekaardag, het Solidariteit 100 van die invloedrykste rolspelers in die Afrikaanse kultuurgemeenskap en die Afrikaner-gemeenskap vereer.
Sien aangeheg die volledige lys van diegene wat ʼn spesiale Helpmekaar- en Afrikaanse roosplant ontvang het.
Die boek kan aanlyn bestel word by www.kraaluitgewers.co.za of skakel (012) 880-1953 om u bestelling te plaas.
Polisielede word deur NSM-projek benadeel
Die vakbond Solidariteit het vanoggend in ʼn skrywe die waarnemende Nasionale Kommissaris van die Suid Afrikaanse Polisiediens (SAPD), Lesetja Mothiba, onder termyn geplaas rakende die voortsetting van die NSM-projek (“Project NSF”). Indien Mothiba voortgaan om die 628 lede van die nie-statutêre magte (NSM) eerskomende Vrydag, of op enige ander datum, ... Lees meer
Unisa versuim weer om werknemers teen rassisme te beskerm
Die vakbond Solidariteit het vandag aangekondig dat hy dringende stappe teen Benny Morota, ʼn regsdosent aan die Universiteit van Suid-Afrika (Unisa) gaan neem, nadat dié universiteit weereens die rassistiese optrede van Morota oorgesien het. Dit volg nadat swart akademici onder die leiding van Morota, tydens ʼn vergadering met die akademici ... Lees meer
Die sage by Lily-myn duur onverpoosd voort
Die vakbond Solidariteit het vandag gesê dat alle rolspelers by Lily-myn na die tafel moet kom om finaal oor die toekoms van Lily-myn te besin sodat die lang en uitgerekte emosionele kastyding en finansiële uitmergeling van die Lily-mynwerkers, hul gesinne, die gemeenskappe en die krediteure tot ʼn einde kan kom. ... Lees meer
1 2 3 … 729 Volgende »